আল মাহবোব আলম ,মদন (নেত্রকোনা)প্রতিনিধি: হত্যা মামলার ঘটনাকে কেন্দ্র করে নেত্রকোনার মদন উপজেলার মদন ইউনিয়নের মদন দক্ষিনপাড়ার গ্রাম এখন প্রায় পুরুষ শূন্য। গ্রামটিতে বৃদ্ধ নারী ও শিশু ছাড়া সবাই পুলিশের ভয়ে পালিয়ে বেড়াচ্ছেন। ফলে এই গ্রামটিতে ঈদের আনন্দ নেই বললেই চলে। সোমবার সকাল থেকে দুপুর পর্যন্ত ঘুরে গ্রামটিতে সুনসাল নীরবতা লক্ষ্য করা যায়। গ্রামে প্রবেশ করলেই হত্যা মামলার ক্ষত চিহৃ চোখে পড়বে। সারি সারি বাড়িঘর তালাবদ্ধ অবস্থায় দেখা যায়। গ্রামের বিভিন্ন দোকানপাট ও বন্ধ। সুনসান নিরবতা এ উপজেলার এ গ্রামটি।